
Обратното броене до раждането на
БЕБЕ НА ГОДИНАТА 2015 започва

На 10 и 11 април 2014 г. се зачева Първото бебе, с което България ще посрещне Новата 2015-та година. По традиция, всяка пролет организаторите на Националната кампания БЕБЕ НА ГОДИНАТА  анонсират така наречените „горещи дни“ за зачеване. Щастливките, забременели в периода 5 - 12 април, с най-голяма вероятност ще родят своите бебета на 1 януари 2015 г. Дали късметът ги е споходил, ще покажат чертичките от теста  за бременност в края на този месец.  
През април 2014 г. БЕБЕ НА ГОДИНАТА стартира своето 15-то издание. Вярна на мисията си да насочва общественото внимание към демографските и репродуктивните проблеми в страната, през настоящата година кампанията ще акцентира върху актуалните политики и дейности в сферата на майчиното и детското здравеопазване,  разписани в „Националната здравна стратегия (2014 – 2020 г.)“.
[bookmark: _GoBack]През настоящата година организаторите на кампанията БЕБЕ НА ГОДИНАТА предвиждат серия от работни дискусии около стандартите и добрите практики за активно проследяване на бременните. Освен на активното участие на институциите, ангажирани с изпълнението на Плана за действие към Националната здравна стратегия, кампанията ще се стреми да обедини платформите на пациентските и браншовите организации в сектора за успешно раждане и отглеждане на деца. Организаторите разчитат най-вече на партньорство с „Центъра по асистирана репродукция“, в чиито функции, от тази година са и провеждането на информационната политика относно дейностите по майчиното и детско здравеопазване, както и на личната ангажираност на Министър д-р Таня Андреева. На Бабинден, в Стара Загора д-р Андреева ориса малката Сиана, БЕБЕ НА ГОДИНАТА 2014 .

